**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**Administrația Domeniului Public Soós Zoltán**

**Nr. 71517/14473/06.112023**

**REFERAT DE APROBARE**

**privind aprobarea atribuirii, prin negociere directă, fără publicare prealabilă a unui anunț de participare pentru delegarea serviciilor de salubrizare** **pentru activitățile** **de curăţare şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ, ca procedură de urgență, conform prevederilor art. 104, alin. (1), lit. c) din Legea nr. 98/2016, și a documentației de atribuire aferentă, în vederea asigurării continuităţii serviciului**

Serviciile de utilități publice, în componența cărora sunt incluse și activitățile de salubrizare a localităților, și, implicit, întreținerea carosabilului pe timp de iarnă, fac obiectul unor obligaţii specifice imputabile autorităților locale și răspund unor cerințe și necesități de interes și utilitate publică, fiind caracterizate de un caracter permanent și regim de funcționare continuu.

Având în vedere faptul că, la nivelul Municipiului Târgu Mureș, autoritatea locală nu dispune în prezent de un operator delegat în condițiile legislației achizițiilor publice **cu gestionarea** serviciilor de salubrizare pentru activitățile de *curăţare şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ*, împrejurare care, coroborată cu iminența sezonului rece, prezintă riscul întreruperii continuității serviciilor, prin proiectul de hotărâre alăturat, propunem atribuirea, prin negociere directă, fără publicare prealabilă, a serviciilor mai sus numite, pentru o perioadă limitată, respectiv până la emiterea ordinului de începere a lucrărilor în cadrul contractului încheiat ca urmare a finalizării procedurii de licitație publică.

Astfel, arătăm că procedura de achiziție prin licitație publică este în lucru, după cum reiese din publicarea Anunțului de participare înregistrat sub nr. CN 1053725/01.04.2023, însă aceasta nu a fost finalizată până la data redactării prezentului referat. Totodată, facem mențiunea că procedura de delegare a serviciilor la care am făcut referire se află în etapa de evaluare, cuprinzând atât activitățile de *curăţare şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ*, cât și activitățile de *măturat, spălat, stropire și întreținerea căilor publice, precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare*. De asemenea, este necesar să precizăm că perioada de mobilizare a operatorului, conform prevederilor caietului de sarcini, este de 90 de zile de la încheierea contractului, fapt care prezintă riscul de a perturba asigurarea continuității acestor servicii comunitare de utilități publice.

Potrivit legislației aplicabile, concretizată în cadrul art. 104, alin. (1), lit.c) a Legii nr. 98/2016 privind achiziţiile publice, autoritatea contractantă are dreptul de a aplica procedura de negociere fără publicarea prealabilă a unui anunţ de participare pentru atribuirea contractelor de achiziţii publice/acordurilor-cadru de lucrări, de produse sau de servicii ca o măsură absolut necesară, atunci *când, din motive de extremă urgenţă, determinate de evenimente care nu puteau fi prevăzute de către autoritatea contractantă, termenele pentru procedurile de licitaţie deschisă, licitaţie restrânsă, negociere competitivă sau procedură simplificată nu pot fi respectate*.

Durata Contractului propus este de 5 luni începând cu semnarea contractului, execuția propriu-zisă fiind pe o perioadă de 4 luni, cu mențiunea că acesta va înceta de drept odată cu preluarea serviciilor de utilități publice de către operatorul desemnat prin licitație publică, în condițiile Legii, iar perioada de mobilizare este de 5 zile de la data încheierii contractului. Valoarea estimată a acestor activități, potrivit simulărilor efectuate la nivel intern, este de 11.295.198,49 Lei fără TVA, respectiv 13.441.286,50 Lei cu TVA, care se vor asigura din bugetul local al municipalității.

Apreciem că urgența este justificată, întrucât asigurarea continuității serviciilor de utilități publice în interesul general al intregii colectivități locale este prioritară pentru autoritățile locale. Menținerea drumurilor curate și sigure în perioadele de iarnă previne blocajele și accidentele rutiere, asigurând mobilitatea neîntreruptă a cetățenilor și a serviciilor de urgență, facilitând astfel funcționarea normală a comunității în timpul sezonului rece. Totodată, înlăturarea poleiului și zăpezii de pe căile publice previne deteriorarea carosabilului, ceea ce ar conduce la reducerea costurilor pentru eventualele reparații ulterioare.

 Având în vedere cele expuse, supunem aprobării Consiliului Local proiectul de hotărâre alăturat, care cuprinde documentațiile de atribuire aferente, în vederea asigurării continuității serviciului. Facem mențiunea că Regulamentul serviciului a fost aprobat prin Hotărârea nr. 483 din 27 decembrie 2022.

**Director Executiv**

**Administrației Domeniului Public**

**Ing. Florian Moldovan**

**Aviz favorabil, Aviz favorabil,**

**Directia Juridică Direcția Economică**

**Buculei Dianora Monica \_\_\_\_\_\_\_\_\_\_\_\_\_\_\_\_\_\_**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **Proiect** (nu produce efecte juridice)\*

 **PRIMAR Soós Zóltan**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2023**

**privind aprobarea atribuirii, prin negociere directă, fără publicare prealabilă a unui anunț de participare pentru delegarea serviciilor de salubrizare pentru activitățile de curăţare şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ, ca procedură de urgență, conform prevederilor art. 104, alin. (1), lit. c) din Legea nr. 98/2016, și a documentației de atribuire aferentă, în vederea asigurării continuităţii serviciului**

***Consiliul Local Municipal Târgu Mureș, întrunit în ședință extraordinara de lucru,***

***Având în vedere:***

1. Referatul de aprobare nr. 71517/14473/06.11.2023 inițiat de Primar prin Serviciul Public Administrația Domeniului Public *privind aprobarea atribuirii, prin negociere directă, fără publicare prealabilă a unui anunț de participare pentru delegarea serviciilor de salubrizare pentru activitățile de curăţare şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ, ca procedură de urgență, conform prevederilor art. 104, alin. (1), lit. c) din Legea nr. 98/2016, și a documentației de atribuire aferentă, în vederea asigurării continuităţii serviciului*;
2. Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_;
3. Raportul Direcției Economice nr. \_\_\_\_\_\_\_\_\_\_\_\_;

 d) Raportul Comisiilor de specialitate din cadrul Consiliului local municipal Târgu Mureș;

 **În conformitate cu prevederile:**

* Art.8 alin. (3) lit. „i” din Legea nr. 51/2006 Legea serviciilor comunitare de utilități publice, Republicată, cu modificările și completările ulterioare;
* Art. 6 alin. (1) lit. „h” din Legea nr. 101/2006 Legea serviciului de salubrizare a localităților, Republicată, cu modificările și completările ulterioare;
* H.C.L.M. nr. 483 din 27 decembrie 2022 *privind aprobarea Regulamentului și a Referatului de oportunitate pentru,pentru efectuarea unor activități componente ale serviciului de salubrizare în,Municipiul Târgu Mureș,respectiv măturatul,spălatul,stropirea şi întreţinerea,căilor publice precum și colectarea cadavrelor animalelor de pe domeniul public,şi predarea acestora către unităţile de ecarisaj sau către instalaţiile de,neutralizare,curăţarea şi transportul zăpezii de pe căile publice şi menţinerea în,funcţiune a acestora pe timp de polei sau de îngheţ*;

 **În temeiul** art. 129, alin. (1), alin. (2) lit. „d”, alin. (7), lit. n), ale art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ cu modificările și completările ulterioare,

 **H o t ă r ă ş t e:**

**Art.1.** Se aprobă atribuirea, prin negociere directă, fără publicare prealabilă a unui anunț de participare pentru delegarea serviciilor de salubrizare pentru activitățile de curăţare şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ, ca procedură de urgență, conform prevederilor art. 104, alin. (1), lit. c) din Legea nr. 98/2016, și a documentației de atribuire aferentă, în vederea asigurării continuităţii serviciului.

**Art. 2.** Se aprobă **Caietul de sarcini** a serviciului public de salubrizare pe componenta - activitățile de curăţare şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ pe raza Municipiului Târgu Mureș, si anexele aferente, care fac parte integrantă din prezenta hotărâre.

**Art. 3.** Se aprobă **Proiectul Contractului** degestiune a serviciului public de salubrizare pentru activitățile de curățare și transportul zăpezii de pe căile publice din localitate și menținerea în funcțiune a acestora pe timp de polei sau de îngheț, în municipiul Târgu Mureș, prin contract de prestări de servicii, conform Legii nr. 98/2016 privind achizițiile publice.

**Art. 4.** Se aprobă includerea în Bugetul local a sumelor necesare în vederea derulării procedurilor de achiziție a serviciilor de salubrizare descrise la articolul 1 al prezentei, în cuantum de 11.295.198,49 Lei fără TVA, respectiv 13.441.286.50 Lei cu TVA, după cum urmează:

1. Suma de 3.400.000 Lei se acordă sub forma de credit bugetar;
2. Suma de 10.041.286,50 Lei se acordă sub forma de credit de angajament.

**Art.5.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Economică și Serviciul Public Administrația Domeniului Public.

**Art.6.** În conformitate cu prevederile art. 252, alin. (1), lit. c) și art. 255 din O.U.G. nr. 57/2019 privind Codul Administrativ, precum și ale Art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art.7.** Prezenta hotărâre se comunică:

- Direcției Economice,

- Serviciului Public Administrația Domeniului Public.

**Viza de legalitate**

**Secretar General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art 129, art 139 OUG Codul administrativ**